साहा. साहा लिंक रोड पर स्थित फैंसी ज्वेलर्स की दुकान से ठग हजारों रुपए का सोना ठग कर ले गए। साहा पुलिस ने रिपोर्ट दर्ज कर कार्रवाई शुरू कर दी है। साहा पुलिस को फुटेज खंगालने पर कुछ युवकों के चेहरे नजर आए हैं जिनके बारे में जानकारी जुटाई जा रही मगर मौके पर जिस वाहन में ठग आए हैं, उस वाहन का नंबर अभी साफ नहीं हो रहा है। ये था मामला...
फैंसी ज्वेलर्स के मालिक सुरेश वर्मा ने बताया कि उनकी दुकान पर एक आदमी अंगूठी देखने के लिए आया और उसे अंगूठी पंसद आ गई। उसने कहा कि आप उसका ब्रेसलेट ले लो और उसे अंगूठी दे दो। सुरेश वर्मा ने ब्रेसलेट रखकर अंगूठी दे दी और ब्रेसलेट तोलने पर जो पैसे बने, वह भी दे दिए। जैसे ही ठग के जाने के बाद ब्रेसलेट चेक किया गया तो ब्रेसलेट नकली निकला। सुरेश वर्मा ने बताया कि वह बच्चों को दुकान पर बैठाकर उसे देखने के लिए चला गया। इतने में पीछे से आए और दो ठगों ने बच्चों से और अंगूठियां दिखाने के लिए कहा और बच्चों से भी तीन नकली अंगूठी उनके बाक्स में रखकर असली तीन अंगूठी उठाकर फरार हो गए।ज्ञात रहे कि पहले भी सुरेश वर्मा के साथ लगती इनके भाई की दुकान से भी पिस्टल के बल पर डाका पड़ चुका है।
hin_Deva hin_Deva